b'\n_START_ARTICLE_\nAdonai\n_START_PARAGRAPH_\nSa Tekstong Masoretiko, ang pangalang YHWH ay ang tinuldukang pangngalan na \xd7\x99\xd6\xb0\xd7\x94\xd6\xb9\xd7\x95\xd6\xb8\xd7\x94, na binibigkas na parang YE-HO-VAH sa makabagong wikang Hebreo, at bilang Y\xc9\x99h\xc5\x8dw\xc4\x81h sa bokalisasyong Tiberiano. Sa nakaugalian sa Hudaismo, ang pangalan ay hindi binibigkas subalit binabasa bilang Adonai ( /\xcb\x88\xc3\xa6d\xc9\x99\xcb\x88na\xc9\xaa/) ("Maestro", "Panginoon", o "May-ari"; Adon kapag isahan) habang nananalangin, at tinutukoy bilang HaShem ("ang Pangalan") sa lahat ng iba pang mga pagkakataon. Ginagawa ito dahil sa pagbabantulot na bigkasin ang pangalan saan man maliban na lamang ang habang nasa loob ng Templo ng Herusalem, dahil sa kabanalan nito. Ang ganitong tradisyon ay nabanggit ng karamihan sa mga dalub-agham bilang katibayan na ang pangngalang Masoretes na tinuldukang YHWH ay ginagawa lamang upang ipahiwatig sa mambabasa na dapat nilang bigkasin o sambitin ang "Adonai" bilang panghalili sa salitang ito. Habang ang mga tuldok ng pangngalan sa \xd7\x90\xd6\xb2\xd7\x93\xd6\xb9\xd7\xa0\xd6\xb8\xd7\x99 (A\xe1\xb8\x8f\xc5\x8dn\xc3\xa1y) at sa \xd7\x99\xd6\xb0\xd7\x94\xd6\xb9\xd7\x95\xd6\xb8\xd7\x94 (Y\xc9\x99h\xc5\x8dw\xc4\x81h) ay napakamagkahalintulad, na maaaring magpahiwatig ng pagtutuldok ng pangngalang Masoretiko ay kumakatawan o representasyon ng talagang pagbigkas sa pangalang YHWH ay hindi o hindi lamang isang pagpapahiwatig upang gumamit ng panghaliling pangalan (Qere-Ketiv).'